text: I 2006 miheca 11 folad 30 romi’ad, o South Africa malasa’ayaway mihaydaay to malecaday ko ringi ko kararamad patodong no rikec a Africa safaniyot a kitakit[250][251], o South Africa tayra i polong no Africa safaniyot a cecay sa’awasan[252]. 2008 miheca, o South Africa i Ibrahim Africa safaniyot pikowan a sa’osi saka 48 a sakatimolay no Sahara a Africa safaniyot o saka lima[253]. O South Africa to saki kowan, pahapinangan ato mapohaday, ato pikihatiya ato tamdawan salongoc o satadamaanay ko nidemakan, nikawrira i sakarihaday ato sapidipotan a pinangan o tadancaay[253]. I 2018 miheca 9 folad 18 romi’ad, o South Africa a kimpo hoying mihapiw to tekedan no South Africa to pidemak ato paloma to Marijuana a marikec, o sa’ayaway i kalawlaan manga’ay i rikec midemak to Marijuana a Africa safaniyot a kitakit[254][255][11], o saka tolo saki isingan manga’ay i rikec midemak to Marijuana a Africa safaniyot a kitakit[256].